**СТРАТЕГИЯ ЗА РАЗВИТИЕ**

**НА СПЕЦИАЛНОСТ ОТ РЕГУЛИРАНИТЕ ПРОФЕСИИ “АКУШЕРКА“**

**В ПРОФЕСИОНАЛНО НАПРАВЛЕНИЕ „ЗДРАВНИ ГРИЖИ“**

**В МЕДИЦИНСКИ УНИВЕРСИТЕТ - ВАРНА**

**ЗА ПЕРИОДА 2017-2021 ГОДИНА**

**ВЪВЕДЕНИЕ**

Специалността от регулираните професии “Акушерка“ от професионално направление „Здравни грижи“ се развива във Факултет по обществено здравеопазване, при Медицински университет “Проф.д-р Параскев Стоянов”, Варна.

Във Факултета по обществено здравеопазване на МУ-Варна се води обучение в две професионални направления – „Здравни грижи“, „Обществено здраве“ и в три ОКС – бакалавър, магистър и доктор.

Настоящата стратегия за развитие на Специалността от регулираните професии “Акушерка“ от професионално направление „Здравни грижи“ е съобразена с: Закон за висшето образование *(ЗВО)*, Стратегия за развитие на висшето образование в Р. България за периода 2014 – 2020 г., Стратегия "Европа 2020", Национална стратегия за учене през целия живот за периода 2014 – 2020 г., Закон за развитието на академичния състав в Р. България, Национална стратегия за развитие на научните изследвания 2020, Иновационна стратегия на Р. България и мерки за нейната реализация, Стратегия за интелигентен, устойчив и приобщаващ растеж "Европа 2020", Стратегия за ефективно прилагане на информационни и комуникационни технологии в образованието и науката на Република България *(2014 – 2020)*, Иновационна стратегия за интелигентна специализация на Република България *(2014 – 2020)*, Стратегията на МУ-Варна за периода 2016 – 2020 г.; Стратегия за развитие на н професионално направление „Здравни грижи“ 2013-2018г. и нормативната база на Университета.

Стратегията за развитие на специалността е съобразено и с: Наредбата за единните държавни изисквания за придобиване на висше образование по специалност „Акушерка“ за образователно-квалификационна степен „Бакалавър“, Наредба № 1 от 8.02.2011 г. за професионалните дейности, които медицинските сестри, акушерките, асоциираните медицински специалисти и здравните асистенти могат да извършват по назначение или самостоятелно, Кодекс за професионална етика на медицинските сестри, акушерките и асоциираните медицински специалисти, Стратегия за развитие на здравните грижи в Р България 2013 – 2020 г., Законът за съсловната организация на медицинските сестри, акушерките и асоциираните медицински специалисти, и Съвременни международни стандарти за обучение по специалността.

Основен приоритет в развитието на специалността е високото качество и всеобхватността на обучението, насочено към усвояване на знания, изграждане на умения и навици и формиране на специфично професионално поведение. Водещите академични принципи за специалността са осигуряване на стабилна среда за обучение, практика и живот на студентите; гарантиране на научен и преподавателски потенциал; достъпност и равнопоставеност; възможности за развитие; уважение на академичните традиции.

**ЦЕЛТА** на настоящата стратегия е да представи общата рамка за развитието на специалност „Акушерка“ от професионално направление „Здравни грижи“ във Факултет ,,Обществено здравеопазване“ в образователен, научно-изследователски и кадрови аспект.

**Мисия на специалност „Акушерка“ в Медицински университет Варна** е осигуряване на високото качество на обучението, насочено към усвояване на знания, изграждане на умения и навици и формиране на специфично професионално поведение в бъдещите професионалисти за обезпечаване на потребностите на обществото от здравни грижи.

Водещите академични принципи за специалността са осигуряване на стабилна среда за обучение, практика и живот на студентите; гарантиране на научен и преподавателски потенциал; достъпност и равнопоставеност; възможности за развитие; уважение на академичните традиции.

**Основните задачи** свързани с развитие на специалността „Медицинска сестра“ са многостранни и са насочени към:

* Осигуряване на задълбочена теоретическа и практическа подготовка чрез използване на разнообразни методи на обучение, съвременни източници на информация и нововъведения в акушеро-гинекологичната практика в реална работна среда;
* Формиране на умения и навици за самостоятелно или във взаимодействие с лекаря, изпълняване на отговорни задачи в различни сектори на здравеопазването, полагайки комплексни грижи за психическото, физическото и социалното здраве на хората;
* Изграждане на професионална компетентност за оказване на грижи за здравия и болния човек;
* Усвояване на знания и формиране на умения насочени към

профилактиката на гинекологичните заболявания и опазване на женското репродуктивно здраве от най-ранна възраст;

* Изграждане на специфично поведение при вземане на професионални решения.

**ДЕЙНОСТИ ЗА ИЗПЪЛНЕНИЕ НА ЦЕЛТА И ЗАДАЧИТЕ:**

**УЧЕБНА ДЕЙНОСТ**

1. Усъвършенстване на учебната документация с цел осигуряване на обучение съответстващо на националните и европейски образователни стандарти, постиженията на науката и потребностите на практиката;

2. Повишаване на качеството на обучение, чрез задълбочаване на интерактивните форми и активно включване на студентите в образователния процес, използване на съвременни методи и технологии за преподаване;

3. Повишаване на качеството на образователния процес чрез акцентиране върху ключови теоретични и практически знания, умения и компетенции, високо професионално съзнание и богата култура;

4. Утвърждаване на високи практически умения и навици у студентите по време на обучението по специалността, съгласно правилата за добра медицинска практика.

5. Стимулиране и насърчаване на мобилността на преподаватели и студенти;

6. Подобряване на координацията и разширяване на съвместните дейности с лечебните заведения, в които се извършва практическото обучение по специалността;

7. Включване на изявени студенти в научни екипи по проекти;

8. Мотивиране на студентите и грижа за професионалната реализация на завършилите;

9. Изграждане на база данни за професионалната реализация на завършилите студенти от специалност „Акушерка“.

**НАУЧНО-ИЗСЛЕДОВАТЕЛСКА ДЕЙНОСТ**

1. Осъществяване на обществено значима изследователска дейност чрез провеждане на изследвания в области на здравните грижи, съвместно с „бизнеса“ и отворен достъп до резултатите от проведените изследвания;

4. Популяризиране на научната и изследователска дейност на специалността” сред научната колегия на регионално и национално ниво;

5. Използване на потенциала на МУ - Варна за издателска дейност и насърчаване на публикационната активност на академичния състав и студенти от специалността;

6. Обогатяване на ресурсите от учебници и учебни помагала, адресирани към студентите от специалността и професионалното направление „Здравни грижи“;

7. Организиране на специализирани научни форуми;

**КАДРОВО РАЗВИТИЕ**

1. Планиране и осигуряване на условия за кариерното развитие на

академичния състав, участващ в обучението по специалност „Медицинска сестра“;

1. Планиране и организиране на педагогически курсове за повишаване

квалификацията на преподавателите;

1. Участие на преподавателите по специалността в курсове за работа в

системата Blackboard;

1. Създаване на условия за подобряване на информационния достъп и

стимулиране на публикационната активност на преподаватели, студенти и специализанти;

1. Мотивиране и подкрепа на академичната общност за участие в

конкурси, специализации и научно-изследователски проекти на регионално, национално и международно равнище.

**Мониторирането** на процесите по настоящата стратегия и **оценката** на резултатите е отговорност на ръководството на ФОЗ, на председателя на Програмен съвет за специалност “Медицинска сестра“.

**Решенията,** свързани със стратегията се гласуват от Факултетния съвет на ФОЗ.

**ЗАКЛЮЧЕНИЕ**

Представената стратегия е предназначена да продължи процеса на

утвърждаване на Факултет по обществено здравеопазване на Медицински университет-Варна като водеща образователни институции по специалност „Акушерка“ в професионално направление „Здравни грижи“.

Стратегията е обсъдена и приета на Факултетен съвет на ФОЗ с Протокол № 41/ 30.05.2017 г.

Декан на ФОЗ:

Доц. Ем. Мутафова, д.и.